CELEX: 32013R0270
Language: da
Date: 2013-03-21 00:00:00
Title: Kommissionens gennemførelsesforordning (EU) nr. 270/2013 af 21. marts 2013 om ændring af bilag I til forordning (EF) nr. 669/2009 om gennemførelse af Europa-Parlamentets og Rådets forordning (EF) nr. 882/2004 for så vidt angår en mere intensiv offentlig kontrol af visse foderstoffer og fødevarer af ikke-animalsk oprindelse  EØS-relevant tekst

22.3.2013   
            
            
               DA
            
            
               Den Europæiske Unions Tidende
            
            
               L 82/47
            
         KOMMISSIONENS GENNEMFØRELSESFORORDNING (EU) Nr. 270/2013
   af 21. marts 2013
   om ændring af bilag I til forordning (EF) nr. 669/2009 om gennemførelse af Europa-Parlamentets og Rådets forordning (EF) nr. 882/2004 for så vidt angår en mere intensiv offentlig kontrol af visse foderstoffer og fødevarer af ikke-animalsk oprindelse
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (1), særlig artikel 15, stk. 5, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 669/2009 (2) er der fastsat bestemmelser om den mere intensive offentlige kontrol af importen af visse foderstoffer og fødevarer af ikke-animalsk oprindelse, der er opført i nævnte forordnings bilag I (i det følgende benævnt »listen«), som skal foretages på indgangsstederne til de områder, der er opført i bilag I til forordning (EF) nr. 882/2004.
            
         
               (2)
            
            
               Det fastsættes i artikel 2 i forordning (EF) nr. 669/2009, at listen skal revideres regelmæssigt og mindst hvert kvartal, hvor der som minimum anvendes de informationskilder, der er anført i den nævnte artikel.
            
         
               (3)
            
            
               Forekomsten og relevansen af fødevarehændelser, der meddeles gennem det hurtige varslingssystem for fødevarer og foder, resultaterne af revisioner i tredjelande, der gennemføres af Levnedsmiddel- og Veterinærkontoret, samt de rapporter om sendinger af foderstoffer og fødevarer af ikke-animalsk oprindelse, som medlemsstaterne hvert kvartal forelægger Kommissionen i henhold til artikel 15 i forordning (EF) nr. 669/2009, viser, at listen bør ændres.
            
         
               (4)
            
            
               Listen bør navnlig ændres i retning af en mindre intensiv offentlig kontrol af varer, for hvilke de tilgængelige informationer viser en generel forbedring af opfyldelsen af de relevante sikkerhedskrav i EU-lovgivningen, og for hvilke det derfor ikke er nødvendigt med den nuværende hyppighed af offentlig kontrol. Angivelserne i listen vedrørende blade af koriander og basilikum fra Thailand bør derfor ændres i overensstemmelse hermed for så vidt angår hyppigheden af fysisk kontrol og identitetskontrol for forekomst af pesticidrester.
            
         
               (5)
            
            
               Forordning (EF) nr. 669/2009 bør derfor ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   I bilag I til forordning (EF) nr. 669/2009 affattes angivelserne vedrørende Thailand i rækken vedrørende »Blade af koriander« og »Basilikum (hellig og sød)«»(Fødevarer — friske urter)« for så vidt angår hyppigheden af fysisk kontrol og identitetskontrol for forekomst af pesticidrester således:
   
      
                  
                              »—
                           
                           
                              Blade af koriander
                           
                        
               
                  
                              —
                           
                           ex 0709 99 90
                        
               
                  72
               
               
                  Thailand (TH)
               
               
                  Pesticidrester analyseret efter multirestmetoder baseret på GC-MS og LC-MS eller efter metoder til påvisning af en enkelt restkoncentration (4)
               
               
                  10«
               
            
                  
                              —
                           
                           
                              Basilikum (hellig og sød)
                           
                        
               
                  
                              —
                           
                           ex 1211 90 86
                        
               
                  20
               
            
                  
                     (Fødevarer — friske urter)
                  
               
            
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. april 2013.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. marts 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 165 af 30.4.2004, s. 1.
   
      (2)  EUT L 194 af 25.7.2009, s. 11.